কক্সবাজারের চকরিয়ায় বন্যা ভয়াবহ রূপ নিয়েছে। পানিবন্দি হয়ে বিপন্ন হয়ে পড়েছে বানবাসি মানুষ। টানা তিনদিনের লাগাতার ভারী বর্ষণ ও মাতামুহুরী নদীতে উজান থেকে নেমে আসা পাহাড়ি ঢলে পৌরসভার বেশ কয়েকটি ওয়ার্ড ও উপজেলার অন্তত ১৫টি ইউনিয়নের শতাধিক গ্রাম বানের পানিতে ভাসছে।এতে পানিবন্দি হয়ে পড়েছে এসব ইউনিয়নের অন্তত দুই লাখ মানুষ। ভেঙে পড়েছে অভ্যন্তরীণ সড়ক যোগাযোগ ব্যবস্থা। কোথাও কোথাও বেড়িবাঁধ ভেঙে গিয়ে নতুন নতুন এলাকা প্লাবিত হচ্ছে।